
        GİRİŞ
[bookmark: _Toc501949925][bookmark: _Toc13734388]     Bu təlimat “Azərbaycan Dövlət Dəniz Akademiyası” PHŞ-nin keyfiyyəti idarəetmə  sisteminin sənədidir və İSO 9001:2015 Beynəlxalq Standartının 8.5-ci bəndinə uyğun olaraq "Tədris prosesinin təmin edilməsi və aparılması" ADDA-ƏP-002 prosedurunun əsasən hazırlanmışdır.
1. TƏTBİQ SAHƏSİ
1.1 Təlimat Akademiyanın tədris-qeydiyyat şöbəsi, fakültə dekanları və kafedra müdirləri üçün məcburidir.
1.2 Bu sənəddə aşağıdakı işarələrdən və ixtisarlardan istifadə olunur:
KİS -Keyfiyyəti İdarəetmə Sistemi,
“ADDA” PHŞ – “Azərbaycan Dövlət Dəniz Akademiyası” Publik Hüquqi Şəxsi,  
 Akademiya.
İP- İşçi proqramı, sillabus
TP- Tədris planı
FP- Fənn proqramı
2. [bookmark: _Toc501949926][bookmark: _Toc13734389]MƏSULİYYƏT
2.1 Akademiyanın rektoru bu təlimatı və ona dəyişiklikləri təsdiq edir, bu sənədin tələblərini yerinə yetirmək üçün lazımi resursları ayırır.
2.2 Akademiyanın tədris və tərbiyə işləri üzrə prorektoru  əməkdaşların işlərinin bu təlimata uyğun olaraq təşkilinə görə məsuliyyət daşıyır.
2.3 Tədris-qeydiyyat şöbəsinin müdiri bu sənədin tələblərinin yerinə yetirilməsinə görə məsuliyyət daşıyır.
2.4 Sənədləşdirilmiş prosedurun tələblərinin yerinə yetirilməsinin yoxlanılmasını daxili audit KİS-in illik planına uyğun olaraq həyata keçirir.
3. DAXİL OLAN MƏLUMATLAR
3.1 Təlimat Azərbaycan Respublikası Nazirlər Kabinetinin 24 dekabr 2013-cü il tarixli 348 nömrəli "Ali təhsil müəssisələrində kredit sistemi üzrə bakalavriat və magistratura səviyyələrində tədris prosesinin təşkili Qaydaları" və Azərbaycan Respublikasının Elm və Təhsil Naziri tərəfindən verilmiş 13 avqust 2020-ci il tarixli F-370 nömrəli  Əmrlə təsdiq edilmiş bakalavriat səviyyəsinin ixtisas üzrə təhsil proqramlarına əsasən tərtib edilmişdir. 
3.2 Tədris proqramının məzmunu aşağıdakı tədris-metodiki sənədlərlə müəyyən edilir:" Ali peşə təhsili dövlət standartı", tədris planı, işçi tədris planı, tələbənin fərdi tədris planı, fənlər üzrə proqram (sillabus). 
4. [bookmark: _Toc13734391]SƏNƏDİN QURULUŞU
	Sənəd aşağıda təsvir olunan bir neçə hissədən ibarətdir.
4.1 Tədris planı (TP)
Tədris planı aşağıdakıları əks etdirir:
· tədrisin məqsədi;
· tədrisin davamı;
· tədrisin forması (işdən ayrılmaqla, işdən ayrılmadan);
· tədris prosesinin qrafiki
· məşğələlərin rejimi (həftədə saat sayı);
· öyrənilən tədris fənlərinin siyahısı, onların ardıcıllıq yolu ötürülməsinə əsaslanan tədris semesterləri üzrə həyata keçirilməsi ardıcıllığı;
· fənlər üzrə kreditlərin sayı;
· hər bir fənnin öyrənilməsinə ayrılan tədris vaxtı, onun semestrlər və tədris məşğələlərinin növləri üzrə bölgüsü;
· tələbəlnin eyni dərəcədə yüklənməsi baxımından fənlərin semestrlər üzrə səmərəli paylanması;
· yekun dövlət attestasiyasının müddəti və s.
Tələbənin tədris planının, işçi tədris planının, fərdi tədris planının tərtib edilməsinə dair nümunələr ADDA-F-044-də verilmişdir.
4.2 [bookmark: _Toc524317785][bookmark: _Toc525457389]Fənn üzrə proqram.
Fənn üzrə proqram " Ali və orta ixtisas təhsili müəssisələrində fənnlər üzrə proqramların və  onlara qrifin verilməsi üçün sənədlərin tərtib edilməsinə qoyulan tələblər"ə uyğun tərtib olunur.
Fənn üzrə proqrama daxildir:
· giriş; 
· mövzuların siyahısı;
· mövzuların, bölmələrin təsviri;
· mövzuların və ya bölmələrin referativ təsviri (əsas sualların verilən ardıcıllıqla yerləşdirilməsi);
· bölmə və mövzular üzrə saatların sayı;
· kursun öyrənilməsi üçün metodik tövsiyələrin və dərs vəsaitlərinin siyahısı;
· mühazirə məşğələlərinin mövzusu, saatların sayı;
· praktiki və laboratoriya məşğələlərinin mövzusu və saatların sayı;
· kurs və buraxılış işlərinin mövzuları;
· ədəbiyyat siyahısı.
ADDA-F-043-də tədris proqramının tərtib olunmasına nümunə.
4.3.   İşçi proqramı (Sillabus).
Sillabusun strukturuna aşağıdakı komponentlər daxil edilməlidir:
· Fənnin adı, kodu və kreditlərin sayı,
· Müəllimin S.A.A, əlaqə məlumatı,
· Fənnin qısa təsviri, öyrənilməsində məqsəd və vəzifələr,
· Fənnin prerekvizitləri və korrekvizitləri,
· Mövzular planı,
· Tələbələrin müstəqil işlərinin siyahısı,
· Tələbələrin biliklərinin aralıqda yoxlanılması formaları,
· Fənnin öyrənilməsi üçün ədəbiyyat siyahısı
         Sillabusun tərtib edilməsi nümunəsi ADDA-F-078-də verilmişdir.

[bookmark: _Toc13734396]
5.        PROSESİN ÖLÇÜLƏRİ VƏ MEYARLARI:

5.1.     Prosesin ölçülməsi üçün aşağıdakı meyarlar nəzərə alınır:

· Uyğunluq: Tədris planı və fənn proqramının beynəlxalq və milli standartlara, eləcə də, STCW (Dənizçilərin Hazırlığı, Sertifikatlaşdırılması və Növbə Çəkmə üzrə Beynəlxalq Konvensiya) standartlarına uyğun olması və tələb olunan kvalifikasiya və bilik səviyyəsini təmin etməsi əsas meyar kimi qəbul edilir.

· Məzmunun keyfiyyəti: Təhsil məqsədlərinə və nəticələrinə uyğun olaraq hazırlanan məzmunun müasir tələblərə cavab verməsi və texnoloji yenilikləri əks etdirən yenilənmiş tədris materiallarını əhatə etməsi vacibdir.

· İcra müddəti və effektivlik: Tədris planının və proqramların hazırlanması və təsdiqlənməsi üçün müəyyən edilmiş müddətə əməl olunması, həmçinin onların praktik tətbiq edilməsində effektivlik göstərməsi mühüm şərtlərdən biridir.

· Rəy və məmnuniyyət: Tədris proqramları ilə bağlı tələbələrdən, təhsil müəssisəsi əməkdaşlarından və digər maraqlı tərəflərdən alınan rəylər, habelə proqramların tətbiqindən sonra təhsil alanların məmnuniyyət səviyyəsi və əldə etdikləri nəticələr əsas göstəricilərdən biridir.

· Çeviklik və uyğunlaşma: Tədris proqramlarının dəyişən tələblərə və yeni şəraitə çevik şəkildə uyğunlaşdırılması prosesi davamlı təkmilləşdirməni təmin edir.

5.2.   Ölçmə üsulları çərçivəsində tədris planlarının və fənn proqramlarının müvafiq   qaydalara və standartlara uyğunluğunun yoxlanması üçün keyfiyyətə nəzarət sənədlərinin nəzərdən keçirilməsi həyata keçirilir. Bununla yanaşı, tələbələr və dənizçilik mütəxəssisləri arasında sorğular keçirilərək rəy toplanır, həmin rəylər statistik və keyfiyyət analizlərinə əsaslanaraq qiymətləndirilir. Tədris prosesində əldə edilən nəticələrin, o cümlədən imtahan göstəricilərinin və praktiki bacarıqların səviyyəsinin təhlili, eləcə də proqramın məzunların iş tapma imkanlarına təsirinin dəyərləndirilməsi mühüm əhəmiyyət kəsb edir. Tədris proqramlarının daxili mütəxəssislər və xarici ekspertlər tərəfindən auditdən keçirilməsi, müəyyən olunan çatışmazlıqlar əsasında təkliflərin və düzəlişlərin həyata keçirilməsi bu prosesin ayrılmaz hissəsidir.

6.        RESURSLAR
6.1    Bu sənədləşdirilmiş prosedurun tələblərini yerinə yetirmək üçün Akademiyanın rektoru aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

